Laitse mõisas elasid raadiojaama peainsener Heino Prääm koos naise Õilmega, Valeria Kramarenko. Mõisa alumisel korrusel oli suur saal, kus vaatasime nädalas kord kinofilme, televiisort ja paar korda aastas pidasime pidu. Raadiojaama ülem oli Jaan Tiigi, hilisem ametiühingu tegelane Tallinnas. Tema moodustas 1961. aastal rahvatantsu segarühma, kus minagi tantsisin. Talvel suusatasime, suvel mängisime mõisapargis võrkpalli, orienteerusime, korraldasime jalgratta võistlusi, harrastasime kergejõustikku.
Pidudel tantsisime magnetofoni muusika saatel:
Pildil vahetusevanem Lea Viira (vasakult kolmas).
Paar korda aastas osales meie pidudel Ruila kooli rahvas. Näiteks naiskoor.
Pildil Ruila kooli võimlemisõpetaja Feliks Tungal ja vanempioneerijuht Malle Villenthal.
#000003
30.06. 1998 a. suleti Laitse raadiojaam majanduslikel põhjustel. 51 aastat Laitse raadiojaamas töötanud Kornelius Päiv lülitas kell 12.13 välja Laitse jaama vanema, 1930. aastate lõpus Inglismaal valmistatud 100 kW raadiosaatja, kümme minutit hiljem tegi sedasama 1973. aastast pärineva 150 kW saatjaga raadiojaama viimane ülem Lea Viira.
#000004